Source: https://civilkontroll.com/dr-lehmann-ket-ujabb-iteletboldog-karacsonyt/
Timestamp: 2018-06-22 09:20:34
Document Index: 13696846

Matched Legal Cases: ['bíróság ', 'bíróság ', 'bíróság ', 'Kúria ', 'Bíróság ', 'bíróság ']

DR. LÉHMANN-KÉT ÚJABB ÍTÉLET!BOLDOG KARÁCSONYT! - Nemzeti Civil KontrollNemzeti Civil Kontroll
Általam mai napon átvett, alábbiakban megküldött két itéletemmel is szeretném elérni azt, hogy valóban
Boldog Karácsonyi Ünnepekben legyen részük.
Az elsőnek – Budapest Bank elleninek – értékét különösen az ítélet 5. oldalának második felében olvashatók határozzák meg többek között az alábbi fogalmazás szerint:
„A bíróság álláspontja szerint a felek által 2008. augusztus 13-án kötött kölcsönszerződés érvényes létrejötte sem állapítható meg, hiszen a felek nem állapodtak meg a szerződés igen lényeges eleméven, vagyis a törlesztő részletek összegében. E vonatkozásban hiányzik a felek egybehangzó kölcsönös akaratnyilvánítása, ezért nem csak arról van szó, hogy a felek valamilyen szerződéses rendelkezése semmi, hanem a perbeli esetben nem volt olyan a törlesztő részletek összegére vonatkozó kölcsönös egybehangzó akaratnyilvánítás, így a szerződés érvényes létrejötte a bíróság számára nem volt megállapítható, amit a bíróság mindene esetben a rendelkezésre álló bizonyítékok alapján hivatalból vizsgál.”
Írhatnám azt, hogy megvalósult az az eszme, amit régóta képviselek, de ez nem az én érdemem, hanem a bíróé, aki tőlem függetlenül ide eljutott.
És közben Róna Péter tanár úr is hátradőlhet, hiszen ő is erre utalt akkor, amikor a Ptk. 523. §-t emlegette.
A második ítélet pedig legyen arra példa, hogy ott ahol a Kúria legutóbbi tájékoztatása szerint várja az Európai Bíróság állásfoglalást nyílvánvaló időhúzás okából, elsőfoku bíróság éppen egy korábbi Kúriai Vélemény alapján biztonsággal, jogszabályt követően és megalapozottan tud dönteni.
A banknak fellebbezése esetén csatlakozó fellebbezésemben a felmondhatósági elvvel, valamint a felmondással kapcsolatosan feltehetően dünnyögni fogok, de soha rosszabb itéletem az Új Esztendőben ne legyen.